gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6225, del 12-03-2010 (2010/2816)

DECRET 1/2010, de 15 de febrer, del president de la Generalitat, sobre el nomenament de nous vocals de l'Alt Consell Consultiu en Investigació, Desenrotllament i Innovació de la Presidència de la Generalitat.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/2816


Data del document
:   15-02-2010

Organisme emissor
:   Presidència de la Generalitat

Tipus de document
:   Decret

Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 1/2010, de 15 de febrer, del president de la Generalitat, sobre el nomenament de nous vocals de l'Alt Consell Consultiu en Investigació, Desenrotllament i Innovació de la Presidència de la Generalitat. [2010/2816]  
El Decret 136/2006, de 29 de setembre, del Consell, pel qual es modifica el nom de l'Alt Consell Consultiu en Investigació i Desenrotllament de la Presidència de la Generalitat, que passa a denominar-se Alt Consell Consultiu en Investigació, Desenrotllament i Innovació de la Presidència de la Generalitat, i s'aprova el seu reglament, determina la prerrogativa del president de la Generalitat per al nomenament dels seus vocals científics.  
De conformitat amb el que disposa l'article 2 del Reglament de l'Alt Consell Consultiu en Investigació, Desenrotllament i Innovació de la Presidència de la Generalitat (ACCI+D+i) que s'inclou com a annex al Decret 136/2006, de 29 de setembre, del Consell, anteriorment citat, així com els articles 12 i 34.2 de la Llei 5/1983, de 30 de desembre, del Consell,  
DECRETE  
Primer  
Nomenar vocals científics de l'Alt Consell Consultiu en Investigació, Desenrotllament i Innovació de la Presidència de la Generalitat les següents persones distingides amb els premis Rei Jaume I:  
- Ángel Carracedo Álvarez, Premi Rei Jaume I 2009 d'Investigació Mèdica  
- Carlos M. Duarte Quesada, Premi Rei Jaume I 2009 de Protecció del Medi Ambient  
- Gonzalo Anes i Álvarez de Castrillón, Premi Rei Jaume I 2009 d'Economia  
- Ángela Nieto Toledano, Premi Rei Jaume I 2009 d'Investigació Bàsica  
- Joan Nogué i Font, Premi Rei Jaume I 2009 d'Urbanisme, Paisatge i Sostenibilitat  
Segon  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
València, 15 de febrer de 2010  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6341, del 26-08-2010 (2010/9406)

Notificació de proposta de mesures de restauració. Expedient número DU 138/09.
------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9406


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de proposta de mesures de restauració. Expedient número DU 138/09. [2010/9406]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: DU 138/09  
Interessada: María del Señor González Fernández  
Últim domicili conegut: c/ Ramón y Cajal, 50, 2n B - 12973 Moncofa  
Assumpte: proposta de mesures de restauració, que dicta la secretària autonòmica de la Conselleria de Medi Ambient, Aigua, Urbanisme i Habitatge, de 5 de juliol de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46878 València, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
València, 20 d'agost de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6320, del 28-07-2010 (2010/8334)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de cooperativa, al terme municipal d'Alpuente. Expedient UDO 0161/0295.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8334


Data del document
:   23-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Alpuente
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de cooperativa, al terme municipal d'Alpuente. Expedient YVL 8770/0295. [2010/8334]  
Agrícola de Alpuente Coop. V. ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de cooperativa (expedient YKC 3004/0295), al terme municipal d'Alpuente ubicada al polígon 1, parcel·la 281.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar el projecte i formular per escrit les observacions que estimen pertinents, a les oficines del Servei Territorial d'Urbanisme de la Conselleria de Medi Ambient, Aigua, Urbanisme i Habitatge, edifici Prop de l'av. de Gregori Gea, núm. 27 de València, en horari d'exposició al públic de 9 a 14 hores.  
València, 23 de juny de 2010. El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6282, del 04-06-2010 (2010/5850)

Notificació de sentència dictada en el judici ordinari número 779/2008.
-----------------------------------------------------------------------

### Dades del document

Número de DOGV
:   6282

Data del DOGV
:   04-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5850


Organisme emissor
:   Jutjat Mercantil Número 1 de València

Tipus de document
:   Edicte

Notificació de sentència dictada en el judici ordinari número 779/2008. [2010/5850]  
Judici ordinari 000779/2008  
Demandant: Gerson Beltrán López.  
Procurador: José Luis Medina Gil.  
Demandat: Ingeniería y Territorio Enarco Coop. V.  
Cristina María Valero Doménech, secretària judicial del Jutjat Mercantil número 1 de València, faig saber:  
Que en actuacions de judici ordinari seguides davant d'aquest Jutjat amb el número 000779/2008, s'ha dictat la sentència de data 14 de setembre de 2009, que té l'encapçalament i la dispositiva literalment com segueix:   
«Sentència número 470  
València, 14 de setembre de 2009  
Salvador Vilata Menadas, magistrat jutge del Jutjat Mercantil número 1 de València, he vist aquestes actuacions de judici declaratiu ordinari, registrades amb el número 779/2008, dels assumptes civils d'aquest Jutjat; hi són parts Gerson Beltrán López, representat pel procurador senyor Medina Gil i assistit pel lletrat senyor Sanz Ruiz, com a part demandant i l'entitat Ingeniería y Territorio Enarco Coop. V., declarada en rebel·lia, com a part demandada; es procedeix,   
En nom del rei, a dictar aquesta resolució.   
Dispositiva  
Estime la demanda promoguda pel procurador senyor Medina Gil, en la representació que exerceix del seu mandant Gerson Beltrán López, contra l'entitat Ingeniería y Territorio Enarco Coop. V. i declare, a tots els efectes pertinents en dret, la nul·litat de l'acord d'expulsió del soci ací actor adoptat en el si de l'Assemblea General celebrada en data 20 de juny de 2008; condemne la part demandada a sotmetre's a l'anterior declaració, amb tots els efectes legals inherents, i la condemne així mateix a pagar les costes processals causades.  
Notifiqueu aquesta resolució a les parts de forma legal i feu-los saber que s'hi pot interposar un recurs d'apel·lació davant de l'Audiència Provincial de València, que s'haurà de preparar dins del termini de cinc dies.   
Aquesta és la meua sentència, que pronuncie, mane i firme».   
I perquè valga de notificació al demandat Ingeniería y Territorio Enarco Coop. V. en parador desconegut, estenc aquest edicte.  
València, 3 de maig de 2010.- La secretària judicial: Cristina María Valero Doménech.
Diari Oficial de la Generalitat Valenciana


Sumari del DOGV 6395, del 11-11-2010 (2010/12741)

Extracte de la convocatòria per a la funcionarització d'una plaça d'oficial de serveis diversos, grup D, subgrup C2.
--------------------------------------------------------------------------------------------------------------------

### Dades del document

Número de DOGV
:   6395

Data del DOGV
:   11-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/12128


Data del document
:   08-11-2010

Organisme emissor
:   Ajuntament de Burjassot

Tipus de document
:   Extracte

Anàlisi jurídica

 Descriptors 

:   * Burjassot
    * concurs administratiu

Extracte de la convocatòria per a la funcionarització d'una plaça d'oficial de serveis diversos, grup D, subgrup C2. [2010/12200]  
Mitjançant aquest edicte es fa públic que en el Butlletí Oficial de la Província de València número 265 de data 8 de novembre de 2010, s'han publicat les bases de la convocatòria per a la funcionarització d'una plaça de personal laboral, d'oficial de servicis diversos de la plantilla de funcionaris de l'Ajuntament, enquadrada en l'escala d'administració especial, subescala servicis especials, personal d'ofici, corresponent al grup D, subgrup C2.  
En aquest anunci consten les bases completes de la convocatòria, així com les condicions dels/de les aspirants.  
El termini de presentació d'instàncies per a aquesta convocatòria serà de 20 dies naturals, comptadors a partir de l'endemà de la publicació d'aquest anunci en el Butlletí Oficial de l'Estat. Es preveu que els successius anuncis es publicaran en el tauler d'edictes de la casa consistorial i en el Butlletí Oficial de la Província de València.  
Burjassot, 8 de novembre de 2010.- El secretari: José Rafael Arrebola Sanz.
Diari Oficial de la Generalitat Valenciana


Sumari del DOGV 6276, del 27-05-2010 (2010/5739)

Extracte de la convocatòria del concurs oposició per promoció interna d'una plaça de coordinador d'activitats esportives, escala d'administració especial, subescala B), serveis especials, classe c), inclosa en l'oferta pública d'ocupació de l'any 2008.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5739


Data del document
:   29-04-2010

Organisme emissor
:   Ajuntament d'Elx

Tipus de document
:   Extracte

Descriptors 

:   * Elx
    * concurs administratiu

Extracte de la convocatòria del concurs oposició per promoció interna d'una plaça de coordinador d'activitats esportives, escala d'administració especial, subescala B), serveis especials, classe c), inclosa en l'oferta pública d'ocupació de l'any 2008. [2010/5739]  
Al Butlletí Oficial de la Província d'Alacant, número 150, de 10 d'agost de 2009, es publica un anunci relatiu a la convocatòria del concurs oposició de promoció interna per al proveïment en propietat d'una plaça de coordinador d'activitats esportives, inclosa en l'oferta pública d'ocupació corresponent a l'any 2008. La mencionada plaça està enquadrada en l'escala d'administració especial, subescala B) servicis especials, classe c) places de comeses especials, i dotada amb el sou corresponent al grup C.  
Les instàncies per les quals se sol·licita prendre part en el procés selectiu es presentaran dins del termini de 20 dies naturals, comptadors a partir de l'endemà de la inserció d'un extracte de la convocatòria al Butlletí Oficial de l'Estat, al Registre General d'este Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Elx, 29 d'abril de 2010.- El tinent d'alcalde d'Organització i Recursos Humans: Emilio Martínez Marco
Diari Oficial de la Generalitat Valenciana


Sumari del DOGV 6233, del 25-03-2010 (2010/2971)

Adjudicació número CNMY10/DGJ/02. Servici d'atenció integral, del centre de titularitat de la Generalitat Valenciana, Centre de Reeducació de Menors Pi i Margall, de Burjassot.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/2971


Data del document
:   03-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació número CNMY10/DGJ/02. Servici d'atenció integral, del centre de titularitat de la Generalitat Valenciana, Centre de Reeducació de Menors Pi i Margall, de Burjassot. [2010/2971]  
La Conselleria de Justícia i Administracions Públiques, en compliment del que establix la Llei 30/2007, de 30 d'octubre, de Contractes del Sector Públic i a l'efecte del que s'hi determina, fa pública l'adjudicació del contracte següent:  
1. Entitat adjudicadora.  
a) Organisme: Generalitat Valenciana. Conselleria de Justícia i Administracions Públiques.  
b) Dependència que tramita l'expedient: Secretaria General Administrativa.  
c) Número d'expedient: CNMY10/DGJ/02  
2. Objecte del contracte:  
a) Descripció de l'objecte: servici d'atenció integral, del centre de titularitat de la Generalitat Valenciana, Centre de Reeducació de Menors Pi i Margall, de Burjassot (València)  
b) Divisió per lots i nombre: no hi ha lots  
c) Lloc d'execució: C/ Pi i Margall, 64 de Burjassot, (València).  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 6164, de data 14 de desembre de 2009 .  
3. Tramitació, procediment i forma d'adjudicació  
a) Tramitació: anticipada i urgent  
b) Procediment: restringit  
c) Forma: pluralitat de criteris d'adjudicació  
4. Pressupost base de licitació o cànon d'explotació  
Import total: dos milions cent sis mil sis-cents trenta i quatre euros (2.106.634,00 €) (IVA exclòs).  
5. Adjudicació  
a) Data: 10 de febrer de 2010   
b) Contractista: Fundación Diagrama Intervención Psicosocial  
Import d'adjudicació: dos milions cent sis mil sis-cents trenta-quatre euros (2.106.634,00 €) (Activitat exempta de l'impost del valor afegit).  
València, 3 de març de 2010.- La consellera de Justícia i Administracions Públiques: Paula Sánchez de León Guardiola.
Diari Oficial de la Generalitat Valenciana


Sumari del DOGV 6371, del 07-10-2010 (2010/10799)

Notificació de la sentència dictada en el judici ordinari número 945/2009.
--------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10871


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el judici ordinari número 945/2009. [2010/10128]  
Judici ordinari 000945/2009  
De: Zurich España Compañía de Seguros y Reaseguros.  
Procuradora: María Dolores Olucha Varella.  
Contra: Juan Carlos Martín Ferrández.  
En aquest procediment de judici ordinari seguit a instàncies de Zurich España Compañía de Seguros y Reaseguros, contra Juan Carlos Martín Ferrández, s'ha dictat la sentència que té la dispositiva, literalment, com es diu:  
«Sentència número 59/2010  
Castelló de la Plana, 22 de març de 2010  
Dispositiva  
Estime la demanda interposada a instàncies de Zurich España Compañía de Seguros y Reaseguros, representada per la procuradora Dolores María Olucha Varella i defesa per la lletrada Miguel Ángel Máñez Castellano, contra Juan Carlos Martín Ferrández, declarat en rebel·lia en aquest procediment, i condemne el demandat a pagar a l'actora la suma de set mil quatre-cents sis euros i vint-i-quatre cèntims (7.406,24 euros), més els interessos legals des de la data de la demanda i les costes.  
Notifiqueu aquesta sentència a les parts, i feu-los saber que s'hi pot interposar un recurs d'apel·lació davant de l'Audiència Provincial de Castelló, que, si pertoca, caldrà preparar davant d'aquest Jutjat, dins del termini de cinc dies des que es notifique la sentència. De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Expediu una testimoniança d'aquesta resolució perquè s'unisca a les actuacions, i incorporeu l'original al llibre corresponent de sentències.  
Aquesta és la meua sentència, que pronuncie, mane i firme».  
I atés que el demandat esmentat, Juan Carlos Martín Ferrández, es troba en parador desconegut, expedisc aquest edicte a fi que li valga de notificació de forma deguda.  
Castelló de la Plana, 16 de juliol de 2010.- La secretària judicial: Mercedes Corresa Ramírez.
Diari Oficial de la Generalitat Valenciana


Sumari del DOGV 6272, del 21-05-2010 (2010/5366)

Adjudicació definitiva número MY09/ASIC/SE/71. Assistència tècnica per al desenvolupament i manteniment dels sistemes informàtics corporatius de la Universitat.
----------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/5366


Data del document
:   29-04-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de serveis

Adjudicació definitiva número MY09/ASIC/SE/71. Assistència tècnica per al desenvolupament i manteniment dels sistemes informàtics corporatius de la Universitat. [2010/5366]  
En compliment del que disposa l'article 138 de la Llei de Contractes del Sector Públic, aprovada per la Llei 30/2007, de 30 d'octubre, es fa pública la següent adjudicació:  
1. Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY09/ASIC/SE/71.  
2. Objecte del contracte  
a) Tipus de contracte: serveis.  
b) Descripció de l'objecte: assistència tècnica per al desenvolupament i manteniment dels sistemes informàtics corporatius de la UPV.  
c) Lot;  
Lot 1: assistència tècnica per al desenvolupament i manteniment dels sistemes informàtics corporatius de la UPV.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana de data 16 de desembre de 2009.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
4. Import del contracte  
Lot 1: 819.875,84 euros (IVA exclòs).  
5. Adjudicació definitiva  
a) Data: 27 d'abril de 2010.  
b) Contractista:  
Lot 1: Indra Sistemas, SA.  
c) Nacionalitat:   
Lot 1: España.  
d) Import d'adjudicació definitiva:  
Lot 1: 675.896,62 euros (IVA exclòs).  
València, 29 d'abril de 2010.- El rector: Juan Juliá Igual.
Diari Oficial de la Generalitat Valenciana


Sumari del DOGV 6275, del 26-05-2010 (2010/5355)

Notificació de la sentència dictada en el judici verbal de desnonament per falta de pagament número 1856/2008.
--------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5355


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal de desnonament per falta de pagament número 1856/2008. [2010/5355]  
Judici verbal (desnonament per falta de pagament) 001856/2008   
Part demandant: Absolut Illusion, SL.   
Part demandada: Martín Piñero Vicente.   
Sobre: -   
En el judici a què es fa referència s'ha dictat la resolució que té el text que literalment és com segueix:   
«Dispositiva   
Estime la demanda interposada per la procuradora senyora Cifuentes Viudes, en nom i representació d'Absolut Illusion, SL, contra Martín Piñero Vicente, i declare resolt el contracte d'arrendament existent entre les parts, i en conseqüència, que pertoca el desnonament sol·licitat per l'actora en relació amb l'habitatge siti a carrer de l'Aljub número, 10, d'Elx, el qual haurà de ser deixat lliure i expedit a disposició de l'actora, en el termini que se li assenyala (29 d'abril de 2010); tot això amb l'advertència expressa de llançament en cas de que no efectue de forma voluntària l'abandó de l'habitatge. Igualment, condemne Martín Piñero Vicente a pagar a l'actora la quantitat de 22.200 euros per les rendes degudes, així com les rendes successives que es produïsquen fins al desallotjament efectiu de l'habitatge, a raó de 600 euros al mes, més els interessos legals de la quantitat esmentada des de la data d'interposició de la demanda; tot això fent condemna expressa a costes a la part demandada».   
Atés que es desconeix el domicili o la residència actuals de la part demandada, mitjançant la provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.   
Elx, 11 de març de 2010.- La secretària judicial: M.ª del Mar Garcerán Doñate.